pythainlp/thai-financial-dataset huggingface dataset:
ส่วนที่ 3

  -----------------------------------------------------------------------
  การรับรองความถูกต้องของข้อมูล

  -----------------------------------------------------------------------

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 28 กุมภาพันธ์ 2548
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายประเสริฐ มริตตนะพร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายประเสริฐ มริตตนะพร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

 ชื่อ ตำแหน่ง ลายมือชื่อ

1. นายปลิว ตรีวิศวเวทย์ ประธานกรรมการบริหาร ……………………………………

2. นายณรงค์ แสงสุริยะ กรรมการบริหาร ……………………………………

3. นางสายเกษม ตรีวิศวเวทย์ กรรมการบริหาร ……………………………………

4. นายประเสริฐ มริตตนะพร ผู้ช่วยกรรมการผู้จัดการใหญ่

สายงานบัญชีและการเงิน ……………………………………

ผู้รับมอบอำนาจ

นายประเสริฐ มริตตนะพร ผู้ช่วยกรรมการผู้จัดการใหญ่

สายงานบัญชีและการเงิน ……………………………………

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วนเป็นเท็จ
ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายประเสริฐ มริตตนะพร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายประเสริฐ มริตตนะพร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

 ชื่อ ตำแหน่ง ลายมือชื่อ

1. นายถาวร ตรีวิศวเวทย์ ประธานกรรมการบริษัท ……………………………………

2. นายวิฑูร เตชะทัศนสุนทร ประธานกรรมการตรวจสอบ ……………………………………

3. นายดอน ปรมัตถ์วินัย กรรมการตรวจสอบ ……………………………………

4. นายถวัลย์ศักดิ์ สุขะวรรณ กรรมการตรวจสอบ ……………………………………

5.  นายอัศวิน คงสิริ กรรมการบริษัท ……………………………………

ผู้รับมอบอำนาจ

นายประเสริฐ มริตตนะพร ผู้ช่วยกรรมการผู้จัดการใหญ่

สายงานบัญชีและการเงิน ……………………………………
10. การควบคุมภายใน

ในการประชุมคณะกรรมการบริษัท
จะมีการรายงานการตรวจสอบจากการตรวจสอบระบบควบคุมภายใน
ซึ่งเป็นรายงานของคณะกรรมการตรวจสอบซึ่งแต่งตั้งโดยคณะกรรมการบริษัท ทั้งนี้
โดยคณะกรรมการตรวจสอบจะมีการประชุมทุกไตรมาสก่อนการประชุมคณะกรรมการบริษัททุกครั้ง
และมีการนำเสนอรายงานการตรวจสอบระบบการควบคุมภายในต่อคณะกรรมการบริษัทเพื่อพิจารณา
ซึ่งคณะกรรมการตรวจสอบดังกล่าวมีการตั้งขึ้นตามวัตถุประสงค์ที่คณะกรรมการกำกับหลักทรัพย์และตลาดหลักทรัพย์กำหนด
เพื่อให้มีการกำกับดูแลที่ดีตามหลักธรรมาภิบาลรวมถึงเป็นผู้ประเมินผลเกี่ยวกับความเพียงพอของระบบการควบคุมภายในของบริษัท
ตามแบบประเมินของสำนักงานคณะกรรมการกำกับ หลักทรัพย์และตลาดหลักทรัพย์

นอกจากนี้ บริษัทยังมีฝ่ายตรวจสอบภายในซึ่งตั้งเป็นหน่วยงานอิสระ
ขึ้นตรงต่อคณะกรรมการตรวจสอบ โดยมีหน้าที่ในการตรวจสอบ ควบคุม กำกับดูแล
ตลอดจนติดตามผลการตรวจสอบและควบคุมระบบการทำงานของบริษัทให้เป็นไปตามกฎระเบียบและกฎหมายที่เกี่ยวข้อง
รวมถึงหน้าที่ในการควบคุมและตรวจสอบอื่น ๆ ตามที่ได้รับมอบหมายจากคณะกรรมการตรวจสอบ
และรายงานผลการดำเนินงานโดยตรงต่อคณะกรรมการตรวจสอบ
โดยฝ่ายดังกล่าวจะทำงานตรวจสอบ ควบคุม และติดตามการทำงานของบริษัทอย่างสม่ำเสมอ

และจากการสรุปผลการประเมินความเพียงพอของระบบการควบคุมภายในนั้น
คณะกรรมการตรวจสอบมีความเห็นว่า บริษัทมีระบบการควบคุมภายในที่ดี
โดยเฉพาะอย่างยิ่งในเรื่องการจัดทำคู่มือระเบียบวิธีปฏิบัติงานเป็น ลายลักษณ์อักษร
ในเรื่องการแบ่งแยกหน้าที่ความรับผิดชอบเพื่อเป็นการตรวจสอบซึ่งกันและกัน
และในเรื่องการตรวจสอบภายในของบริษัท ซึ่งผู้ตรวจสอบภายในสามารถปฏิบัติงานได้อย่างอิสระ
และเสนอผลรายงานการตรวจสอบได้อย่างตรงไปตรงมา
รวมถึงการติดตามผลการแก้ไขและปรับปรุงการปฏิบัติงานของผู้รับการตรวจสอบ
จากการประเมินระบบการ ควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
สำหรับการประเมินความเพียงพอของระบบการควบคุมภายในตามแบบประเมินในหัวข้ออื่น
คณะกรรมการตรวจสอบมีความเห็นว่า บริษัทมีการควบคุมภายในที่ เพียงพอแล้ว

คณะกรรมการบริษัท
และคณะกรรมการตรวจสอบได้ประเมินระบบการควบคุมภายในตามแบบประเมินความเพียงพอของระบบการควบคุมภายใน
ในการประชุมคณะกรรมการบริษัท เมื่อวันที่ 28 กุมภาพันธ์ 2548 และสรุปความเห็นได้ว่า
บริษัทมีระบบการควบคุมภายในที่เพียงพอและเหมาะสม สามารถป้องกันทรัพย์สินของบริษัท
และบริษัทย่อย จากการที่ผู้บริหารนำไปใช้โดยมิชอบ หรือโดยไม่มีอำนาจ
และที่ผ่านมาไม่มีข้อบกพร่องเกี่ยวกับระบบการควบคุมภายในที่เป็นสาระสำคัญ
4. การวิจัยและพัฒนา

ในระยะเวลาระหว่างปี 2546-2547 บริษัท ช.การช่าง จำกัด (มหาชน)
ได้มีการพัฒนาประสิทธิภาพการบริหารงานและพัฒนาเทคโนโลยีการก่อสร้างให้มีคุณภาพเพิ่มมากขึ้นดังนี้

1.  ประสิทธิภาพการบริหารงาน

    1.  ระยะเวลาก่อสร้าง

  มีการติดตามความก้าวหน้าของงานทุกโครงการโดยผู้บริหารระดับสูง
  โดยติดตามงานในสายงานวิกฤตไม่ให้มีความล่าช้า
  และผลงานรวมของโครงการที่ล่าช้ากว่าแผนงานเกิน 5 %
  จะต้องได้รับการปรับปรุงแผนงานและแผนทรัพยากรเพื่อให้เสร็จทันระยะเวลาตามสัญญา

2.  คุณภาพงาน

  โครงการทุกโครงการจะจัดผู้รับผิดชอบในการตรวจสอบคุณภาพงานและติดตามการแก้ไขงานที่คุณภาพต่ำกว่าข้อกำหนดทุกรายการ
  การแก้ไขคุณภาพจะต้องแล้วเสร็จโดยไม่ให้เกิดผลกระทบกับงานที่เกี่ยวข้องและการส่งมอบงาน

3.  ความปลอดภัยในการปฏิบัติงาน

  มีการจัดทำแผนความปลอดภัยและบังคับใช้กับผู้ปฏิบัติงานทุกระดับ
  โดยกำหนดมาตรฐานการทำงานต่อเนื่อง 250,000 ชั่วโมง
  โดยไม่เกิดอุบัติเหตุทำให้มีผู้ได้รับบาดเจ็บถึงขั้นหยุดงาน

4.  ความพึงพอใจของผู้ว่าจ้าง

  โครงการก่อสร้างทุกโครงการจะทำการสำรวจความพึงพอใจของผู้ว่าจ้างหรือตัวแทนเป็นประจำทุกเดือน
  โดยผลสำรวจต้องอยู่ในเกณฑ์ดีและจะต้องพิจารณาปรับปรุงประสิทธิภาพหากความพึงพอใจต่ำกว่าเกณฑ์ที่กำหนด

5.  การจัดซื้อ

  โครงการมีการจัดทำแผนการจัดซื้อ จัดจ้าง
  และสามารถทำการสั่งซื้อให้แล้วเสร็จภายในระยะเวลาตามแผนที่กำหนด

6.  การฝึกอบรม

  จัดการฝึกอบรมพนักงานทุกระดับเพื่อเพิ่มประสิทธิภาพการปฏิบัติงานโดยมีการอบรมอย่างน้อยคนละ
  8 ชั่วโมง ต่อปี

2.  เทคโนโลยีการก่อสร้าง

    1.  งานสะพาน

  บริษัทฯ ได้ออกแบบและพัฒนาการผลิตและติดตั้งสะพานคอนกรีตอัตแรงรูปตัวยู U-Channel
  Segmental Bridge โดยทำการก่อสร้างบริเวณแยกถนนประชาชื่น-รัชดาภิเษก
  มีความยาวคานประมาณ 42 เมตร
  เมื่อก่อสร้างแล้วเสร็จจะเป็นสะพานคอนกตรีตอัดแรงรูปตัวยูที่เป็นระบบ Segmental Bridge
  แห่งแรกของประเทศ

2.  การทดสอบการรับน้ำหนักเสาเข็ม

  บริษัทฯ ได้ทำการทดสอบการรับน้ำหนักเสาเข็มโดยวิธี bi-directional Pile Static
  Load Test ของฐานรากสะพานข้ามแม่น้ำเจ้าพระยาในโครงการทางพิเศษสายบางพลี-สุขสวัสดิ์
  โดยทดสอบเสาเข็มเจาะขนาดเส้นผ่าศูนย์กลาง 2.00 ม. ลึก 61.00 ม.
  ออกแบบสำหรับรับน้ำหนักประลัย (Ultimate Load) 4,000 ตัน ในการทดสอบจะติดตั้ง
  Hydraulic Jack ในเสาเข็มระหว่างการเจาะ
  การทดสอบโดยวิธีดังกล่าวทำให้สามารถทราบค่าการรับน้ำหนักโดยแรงเสียดทาน (Friction)
  และการรับน้ำหนักปลายเสาเข็มได้
  และใช้สำหรับทดสอบเสาเข็มเจาะขนาดใหญ่และมีข้อจำกัดในการทดสอบการรับน้ำหนักโดยวิธีอื่น

3.  งานวางท่อใต้ดิน

  โครงการวางท่อประปาและท่อน้ำมันที่ต้องวางผ่านคลองที่มีขนาดใหญ่และมีการสัญจรทางน้ำได้ปรับเปลี่ยนวิธีการเปิดหน้าดินเพื่อวางท่อเป็นการใช้เทคโนโลยี
  Horizontal Directional Drill และวิธี Pipe Jacking
  ซึ่งเป็นวิธีการที่สามารถทำงานก่อสร้างโดยไม่กีดขวางการจราจรทางน้ำ
  ทำงานได้รวดเร็วและมีราคาถูกกว่าวิธีการเดิม
  ทั้งนี้สามารถใช้งานวางท่อใต้ถนนเพื่อลดการเปิดผิวถนนที่มีการสัญจรและลดงานซ่อมแซมผิวจราจรได้อีกด้วย

4.  งานตรวจสอบสิ่งกีดขวางงานก่อสร้างใต้ดิน

  บริษัทฯ ได้นำเครื่องมือ Ground Penetrating Radar
  มาตรวจสอบสิ่งก่อสร้างและสิ่งกีดขวางแนวการเจาะอุโมงค์ระบายน้ำกรุงเทพมหานคร Ground
  Penetrating Radar ทำงานโดยการส่งคลื่นลงไปใต้ผิวดินและตรวจคลื่นสะท้อนกลับ
  และจะแสดงผลในกรณีที่มีสิ่งก่อสร้างหรือสิ่งกีดขวางใต้ดินในระยะไม่เกิน 30 เมตร
  การตรวจสอบดังกล่าวข้างต้นจะทำให้ทราบข้อมูลที่ชัดเจนก่อนการขุดเจาะอุโมงค์และสามารถรื้อย้ายอุปสรรคในการทำงานล่วงหน้าได้เป็นอย่างดี
ส่วนที่ 2

  -----------------------------------------------------------------------
  บริษัทที่ออกหลักทรัพย์

  -----------------------------------------------------------------------

บริษัทที่ออกหลักทรัพย์

บริษัทที่ออกหลักทรัพย์ บริษัท ช. การช่าง จำกัด (มหาชน) เรียกชื่อย่อว่า “ CK ”

ประกอบธุรกิจ ดำเนินธุรกิจเป็นผู้รับเหมาก่อสร้าง
ซึ่งการดำเนินการงานส่วนใหญ่เป็นโครงการต่างๆ ของภาครัฐบาล
กล่าวคือเป็นโครงการก่อสร้างระบบสาธารณูปโภคขนาดใหญ่ และโครงการก่อสร้างอาคารต่างๆ
รวมถึงการร่วมทุนในกิจการสัมปทาน อาทิเช่น โครงการผลิตและจำหน่ายน้ำประปาปทุมธานี
โครงการผลิตและจำหน่ายน้ำประปาสมุทรสาคร-นครปฐม โครงการบริหารรถไฟฟ้ามหานคร

ที่ตั้งสำนักงานแห่งใหญ่ เลขที่ 587 อาคารวิริยะถาวร ถนนสุทธิสารวินิจฉัย แขวงดินแดง
เขตดินแดง กรุงเทพมหานคร 10400

ทะเบียนบริษัทเลขที่ บมจ.504

ทุนจดทะเบียน 1,312,500,000 บาท

ทุนชำระแล้ว 1,070,407,500 บาท

โทรศัพท์ 0-2275-0026

โทรสาร 0-2275-7029

web-site www.ckplc.com หรือ www.ch-karnchang.co.th
14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทได้ให้ความสำคัญต่อหน้าที่และความรับผิดชอบในการดูแลกิจการบริษัทให้มีการจัดการที่ดีให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้นด้วยความซื่อสัตย์สุจริต ระมัดระวัง
รักษาผลประโยชน์ของบริษัท ผู้ถือหุ้น และผู้ลงทุนทั่วไป
โดยกำกับดูแลให้รายงานทางการเงินของบริษัทมีการบันทึกข้อมูลทางบัญชีที่ถูกต้อง ครบถ้วน
สามารถสะท้อนฐานะการเงินและผลการดำเนินงานที่เป็นจริงของบริษัท

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วย
กรรมการอิสระที่เป็นผู้ทรงคุณวุฒิ
มีคุณสมบัติครบถ้วนตามข้อกำหนดของตลาดหลักทรัพย์ให้เข้ามาทำหน้าที่สอบทานให้บริษัทมีการรายงานการเงินอย่างถูกต้องเพียงพอ
รวมทั้งมีการเปิดเผยรายการที่เกี่ยวโยงกัน
หรือที่อาจมีความขัดแย้งทางผลประโยชน์อย่างถูกต้องและครบถ้วน
ตามข้อกำหนดตลาดหลักทรัพย์และกฎระเบียบที่เกี่ยวข้อง
ซึ่งคณะกรรมการตรวจสอบได้รายงานผลการปฏิบัติงานต่อคณะกรรมการบริษัทแล้ว

คณะกรรมการบริษัท มีความเห็นว่า งบการเงินประจำปี 2548 ของบริษัทและบริษัทย่อย
ที่คณะกรรมการตรวจสอบได้สอบทานร่วมกับฝ่ายบริหาร และผู้สอบบัญชีของบริษัทได้ตรวจสอบแล้ว
ได้แสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นายปลิว ตรีวิศวเวทย์) (นายณรงค์ แสงสุริยะ)

กรรมการผู้จัดการใหญ่ กรรมการ
15. รายงานคณะกรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัท
ให้ทำหน้าที่สอบทานรายงานทางการเงิน สอบทานให้บริษัทมีระบบการควบคุมภายใน
และการตรวจสอบภายในที่เหมาะสม
และมีประสิทธิภาพและหน้าที่อื่นตามที่คณะกรรมการบริษัทมอบหมาย
ซึ่งเป็นไปตามข้อกำหนดและแนวทางปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

คณะกรรมการตรวจสอบได้ปฏิบัติหน้าที่ ดังต่อไปนี้

1.  คณะกรรมการตรวจสอบได้มีการประชุมร่วมกัน 9 ครั้ง ในปี 2548

2.  คณะกรรมการตรวจสอบได้สอบทานงบการเงินรายไตรมาส และงบการเงินประจำปี 2548
    ของบริษัทโดยให้ความสำคัญต่อการปฏิบัติตามมาตรฐานบัญชีที่รับรองทั่วไป
    และการเปิดเผยงบการเงินอย่างเพียงพอ โดยความร่วมมือเป็นอย่างดี จากผู้บริหารของบริษัท
    ผู้ตรวจสอบภายใน และผู้สอบบัญชีของบริษัท ก่อนนำส่งตลาดหลักทรัพย์แห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์
    และก่อนเสนอให้คณะกรรมการบริษัท

3.  คณะกรรมการตรวจสอบได้สอบทานรายงานผลการปฏิบัติงานของสำนักตรวจสอบภายในและประเมินความเพียงพอของระบบการควบคุมภายในแล้วมีความเห็นว่า
    บริษัทมีระบบการควบคุมภายในที่เพียงพอและเหมาะสมกับสภาพธุรกิจ
    และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

4.  คณะกรรมการตรวจสอบได้สอบทานการเข้าทำรายการและเปิดเผยข้อมูลเกี่ยวกับรายการที่เกี่ยวโยงกันในรอบปี
    2548 ให้แน่ใจว่า
    การตกลงเข้าทำรายการมีความสมเหตุสมผลและมีประโยชน์สูงสุดต่อบริษัทรวมถึงการสอบทานการปฏิบัติตามกฎหมายและระเบียบ
    ข้อบังคับที่เกี่ยวข้องของบริษัท

5.  คณะกรรมการตรวจสอบได้เข้าร่วมประชุมการประชุมสามัญผู้ถือหุ้น ประจำปี 2548
    เพื่อชี้แจงในเรื่องที่เกี่ยวกับคณะกรรมการตรวจสอบ และการเสนอแต่งตั้งผู้สอบบัญชี
    โดยประธานคณะกรรมการตรวจสอบเป็นผู้รับมอบฉันทะจากผู้ถือหุ้นที่ไม่สามารถเข้าร่วมประชุมได้ในการเข้าร่วมประชุมและออกเสียงลงคะแนนตามหนังสือมอบฉันทะของผู้ถือหุ้น

6.  คณะกรรมการตรวจสอบได้เสนอต่อคณะกรรมการบริษัทให้พิจารณาเสนอแต่งตั้ง
    นางสาวศิราภรณ์ เอื้ออนันต์กุล หรือ นายณรงค์ พันตาวงษ์ หรือ นายศุภชัย ปัญญาวัฒโน แห่ง
    บริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทประจำปี 2549
    โดยกำหนดค่าสอบบัญชีเป็นจำนวนเงิน 1,680,000.-บาท
    เพื่อนำเสนอที่ประชุมผู้ถือหุ้นพิจารณาอนุมัติ

คณะกรรมการตรวจสอบได้ปฏิบัติงานที่ได้รับมอบหมายอย่างรอบคอบ ด้วยความรู้ ความสามารถ
และความเป็นอิสระโดยไม่มีข้อจำกัดในการได้รับข้อมูล ตลอดจนให้คำแนะนำในเรื่องต่าง ๆ
ที่เกี่ยวข้องซึ่งได้รับความร่วมมือเป็นอย่างดีจากผู้บริหารของบริษัท ผู้ตรวจสอบภายใน
และผู้สอบบัญชีของบริษัท และคณะกรรมการตรวจสอบได้ติดตามการดำเนินงานของบริษัทในปี 2548
ตามขอบเขตอำนาจหน้าที่ ความรับผิดชอบและมีความเห็นว่าบริษัทได้จัดทำงบการเงินอย่างถูกต้อง
มีการปฏิบัติตามมาตรฐานบัญชีที่รับรองโดยทั่วไปส่งผลให้รายงานการเงินมีความถูกต้องตามที่ควรในสาระสำคัญ
และเชื่อถือได้ มีการเปิดเผยข้อมูลรายการที่เกี่ยวโยงกัน
หรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีการมอบอำนาจและอนุมัติให้ดำเนินงานอย่างมีขั้นตอนตามหลักเกณฑ์ที่กำหนดไว้เป็นไปตามระบบการควบคุมภายในที่ดีมีความเพียงพอและเหมาะสมไม่มีข้อบกพร่องที่เป็นสาระสำคัญ
รวมทั้งมีการบริหารความเสี่ยงที่เหมาะสมกับสภาพธุรกิจ และปฏิบัติตามกฎหมาย
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องอื่น ๆ อย่างถูกต้องครบถ้วน

  (นายวิฑูร เตชะทัศนสุนทร)

  ประธานกรรมการตรวจสอบ
10. การควบคุมภายใน

ในการประชุมคณะกรรมการบริษัท
จะมีการรายงานการตรวจสอบจากการตรวจสอบระบบควบคุมภายใน
ซึ่งเป็นรายงานของคณะกรรมการตรวจสอบซึ่งแต่งตั้งโดยคณะกรรมการบริษัท
ทั้งนี้โดยคณะกรรมการตรวจสอบจะมีการประชุมทุกไตรมาสก่อนการประชุมคณะกรรมการบริษัททุกครั้ง
และมีการนำเสนอรายงานการตรวจสอบระบบการควบคุมภายในต่อคณะกรรมการบริษัทเพื่อพิจารณา
ซึ่งคณะกรรมการตรวจสอบดังกล่าวมีการตั้งขึ้นตามวัตถุประสงค์ที่คณะกรรมการกำกับหลักทรัพย์และตลาดหลักทรัพย์กำหนด
เพื่อให้มีการกำกับดูแลที่ดีตามหลักธรรมาภิบาลรวมถึงเป็น
ผู้ประเมินผลเกี่ยวกับความเพียงพอของระบบการควบคุมภายในของบริษัท
ตามแบบประเมินของสำนักงานคณะกรรมการกำกับหลักทรัพย์และตลาดหลักทรัพย์

นอกจากนี้ บริษัทฯ ยังมีฝ่ายตรวจสอบภายในซึ่งตั้งเป็นหน่วยงานอิสระ
ขึ้นตรงต่อคณะกรรมการตรวจสอบ โดยมีหน้าที่ในการตรวจสอบ ควบคุม กำกับดูแล
ตลอดจนติดตามผลการตรวจสอบและควบคุมระบบการทำงานของ บริษัทฯ
ให้เป็นไปตามกฎระเบียบและกฎหมายที่เกี่ยวข้อง รวมถึงหน้าที่ในการควบคุมและตรวจสอบอื่น ๆ
ตามที่ได้รับมอบหมายจากคณะกรรมการตรวจสอบ
และรายงานผลการดำเนินงานโดยตรงต่อคณะกรรมการตรวจสอบ
โดยฝ่ายดังกล่าวจะทำงานตรวจสอบ ควบคุม และติดตามการทำงานของบริษัทอย่างสม่ำเสมอ

และจากการสรุปผลการประเมินความเพียงพอของระบบการควบคุมภายในนั้น
คณะกรรมการตรวจสอบ มีความเห็นว่า บริษัทฯ มีระบบการควบคุมภายในที่ดี
โดยเฉพาะอย่างยิ่งในเรื่องการจัดทำคู่มือระเบียบวิธีปฏิบัติงานเป็น ลายลักษณ์อักษร
ในเรื่องการแบ่งแยกหน้าที่ความรับผิดชอบเพื่อเป็นการตรวจสอบซึ่งกันและกัน
และในเรื่องการตรวจสอบภายในของบริษัทฯ ซึ่งผู้ตรวจสอบภายในสามารถปฏิบัติงานได้อย่างอิสระ
และเสนอผลรายงานการตรวจสอบได้ อย่างตรงไปตรงมา
รวมถึงการติดตามผลการแก้ไขและปรับปรุงการปฏิบัติงานของผู้รับการตรวจสอบ
จากการประเมินระบบการควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
สำหรับการประเมินความเพียงพอของระบบการควบคุมภายในตามแบบประเมินในหัวข้ออื่น
คณะกรรมการตรวจสอบมีความเห็นว่า บริษัทฯ มีการควบคุมภายในที่เพียงพอแล้ว

คณะกรรมการบริษัท
และคณะกรรมการตรวจสอบได้ประเมินระบบการควบคุมภายในตามแบบประเมินความเพียงพอของระบบการควบคุมภายใน
ในการประชุมคณะกรรมการบริษัท เมื่อวันที่ 27 กุมภาพันธ์ 2549 และสรุป ความเห็นได้ว่า บริษัทฯ
มีระบบการควบคุมภายในที่เพียงพอและเหมาะสม สามารถป้องกันทรัพย์สินของบริษัทฯ และบริษัทย่อย
จากการที่ผู้บริหารนำไปใช้โดยมิชอบ หรือโดยไม่มีอำนาจ
และที่ผ่านมาไม่มีข้อบกพร่องเกี่ยวกับระบบการควบคุม ภายในที่เป็นสาระสำคัญ
13. ข้อมูลอื่นที่เกี่ยวข้อง

บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

2/7 หมู่ 4 อาคารสถาบันวิทยาการตลาดทุน

ตลาดหลักทรัพย์แห่งประเทศไทย ชั้น 2

โครงการนอร์ธปาร์ค ถนนวิภาวดีรังสิต กม.27

แขวงทุ่งสองห้อง เขตหลักสี่ กรุงเทพฯ 10210

โทรศัพท์ 0-2596-9000, 0-2596-9302-11

โทรสาร 0-2832-4994-6

หรือ 62 อาคารตลาดหลักทรัพย์แห่งประเทศไทย ชั้น 4, 7

ถนนรัชดาภิเษก แขวงคลองเตย เขตคลองเตย

กรุงเทพฯ 10110

 โทรศัพท์ 0-2229-2800 โทรสาร 0-2359-1262-3

ผู้สอบบัญชี : นายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182 หรือ

นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ

นางสาวรุ้งนภา เลิศสุวรรณกุล ผู้สอบบัญชีรับอนุญาตเลขที่ 3516 หรือ

นายรุทร เชาวนะกวี ผู้สอบบัญชีรับอนุญาตเลขที่ 3247 หรือ นางสาวศิราภรณ์ เอื้ออนันต์กุล
ผู้สอบบัญชีรับอนุญาตเลขที่ 3844

บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา

เลขที่ 193/136-137 ถนนรัชดาภิเษกตัดใหม่ กรุงเทพมหานคร 10110

โทรศัพท์ 0-2264-0777 / 0-2661-9190

โทรสาร 0-2264-0789-90 / 0-2661-9192
ส่วนที่ 2

  -----------------------------------------------------------------------
  บริษัทที่ออกหลักทรัพย์

  -----------------------------------------------------------------------

บริษัทที่ออกหลักทรัพย์

บริษัทที่ออกหลักทรัพย์ บริษัท ช. การช่าง จำกัด (มหาชน) เรียกชื่อย่อว่า “ CK ”

ประกอบธุรกิจ ดำเนินธุรกิจเป็นผู้รับเหมาก่อสร้าง
ซึ่งการดำเนินการงานส่วนใหญ่เป็นโครงการต่างๆ ของภาครัฐบาล
กล่าวคือเป็นโครงการก่อสร้างระบบสาธารณูปโภคขนาดใหญ่ และโครงการก่อสร้างอาคารต่างๆ
รวมถึงการร่วมทุนในกิจการสัมปทาน อาทิเช่น บริษัท ทางด่วนกรุงเทพ จำกัด (มหาชน) และบริษัท
รถไฟฟ้ากรุงเทพ จำกัด (มหาชน) ซึ่งเป็นบริษัทที่เกี่ยวข้องของบริษัทฯ
ดำเนินธุรกิจเกี่ยวกับสาธารณูปโภคประเภทการขนส่ง บริษัท ประปาปทุมธานี จำกัด และบริษัท
น้ำประปาไทย จำกัด ซึ่งเป็นบริษัทร่วมของบริษัทฯ ดำเนินธุรกิจเกี่ยวกับสาธารณูปโภคน้ำ และบริษัท
เซาท์อีสท์ เอเชีย เอนเนอร์จี จำกัด ซึ่งเป็นบริษัทย่อยของบริษัทฯ
ดำเนินธุรกิจเกี่ยวกับสาธารณูปโภคด้านพลังงาน เป็นต้น

ที่ตั้งสำนักงานแห่งใหญ่ เลขที่ 587 อาคารวิริยะถาวร ถนนสุทธิสารวินิจฉัย แขวงดินแดง
เขตดินแดง กรุงเทพมหานคร 10400

ทะเบียนบริษัทเลขที่ 0107537002575 ( เดิม บมจ.504 )

ทุนจดทะเบียน 1,450,000,000 บาท

ทุนชำระแล้ว 1,081,159,320 บาท

โทรศัพท์ 0-2275-0026

โทรสาร 0-2275-7029

web-site www.ckplc.com หรือ www.ch-karnchang.co.th
14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทได้ให้ความสำคัญต่อหน้าที่และความรับผิดชอบในการดูแลกิจการบริษัทให้มีการจัดการที่ดีให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้นด้วยความซื่อสัตย์สุจริต ระมัดระวัง
รักษาผลประโยชน์ของบริษัท ผู้ถือหุ้น และผู้ลงทุนทั่วไป
โดยกำกับดูแลให้รายงานทางการเงินของบริษัทมีการบันทึกข้อมูลทางบัญชีที่ถูกต้อง ครบถ้วน
สามารถสะท้อนฐานะการเงินและผลการดำเนินงานที่เป็นจริงของบริษัท

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วย
กรรมการอิสระที่เป็นผู้ทรงคุณวุฒิ
มีคุณสมบัติครบถ้วนตามข้อกำหนดของตลาดหลักทรัพย์ให้เข้ามาทำหน้าที่สอบทานให้บริษัทมีการรายงานการเงินอย่างถูกต้องเพียงพอ
รวมทั้งมีการเปิดเผยรายการที่เกี่ยวโยงกัน
หรือที่อาจมีความขัดแย้งทางผลประโยชน์อย่างถูกต้องและครบถ้วน
ตามข้อกำหนดตลาดหลักทรัพย์และกฎระเบียบที่เกี่ยวข้อง
ซึ่งคณะกรรมการตรวจสอบได้รายงานผลการปฏิบัติงานต่อคณะกรรมการบริษัทแล้ว

คณะกรรมการบริษัท มีความเห็นว่า งบการเงินประจำปี 2549 ของบริษัทและบริษัทย่อย
ที่คณะกรรมการตรวจสอบได้สอบทานร่วมกับฝ่ายบริหาร และผู้สอบบัญชีของบริษัทได้ตรวจสอบแล้ว
ได้แสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นายปลิว ตรีวิศวเวทย์) (นายณรงค์ แสงสุริยะ)

กรรมการผู้จัดการใหญ่ กรรมการ
15. รายงานคณะกรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัท
ให้ทำหน้าที่สอบทานรายงานทางการเงิน สอบทานให้บริษัทมีระบบการควบคุมภายใน
และการตรวจสอบภายในที่เหมาะสม
และมีประสิทธิภาพและหน้าที่อื่นตามที่คณะกรรมการบริษัทมอบหมาย
ซึ่งเป็นไปตามข้อกำหนดและแนวทางปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

คณะกรรมการตรวจสอบได้ปฏิบัติหน้าที่ ดังต่อไปนี้

1.  คณะกรรมการตรวจสอบได้มีการประชุมร่วมกัน 8 ครั้ง ในปี 2549

2.  คณะกรรมการตรวจสอบได้สอบทานงบการเงินรายไตรมาส และงบการเงินประจำปี 2549
    ของบริษัทโดยให้ความสำคัญต่อการปฏิบัติตามมาตรฐานบัญชีที่รับรองทั่วไป
    และการเปิดเผยงบการเงินอย่างเพียงพอ โดยความร่วมมือเป็นอย่างดี จากผู้บริหารของบริษัท
    ผู้ตรวจสอบภายใน และผู้สอบบัญชีของบริษัท ก่อนนำส่งตลาดหลักทรัพย์แห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์
    และก่อนเสนอให้คณะกรรมการบริษัท

3.  คณะกรรมการตรวจสอบได้สอบทานรายงานผลการปฏิบัติงานของสำนักตรวจสอบภายในและประเมินความเพียงพอของระบบการควบคุมภายในแล้วมีความเห็นว่า
    บริษัทมีระบบการควบคุมภายในที่เพียงพอและเหมาะสมกับสภาพธุรกิจ
    และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

4.  คณะกรรมการตรวจสอบได้สอบทานการเข้าทำรายการและเปิดเผยข้อมูลเกี่ยวกับรายการที่เกี่ยวโยงกันในรอบปี
    2549 ให้แน่ใจว่า
    การตกลงเข้าทำรายการมีความสมเหตุสมผลและมีประโยชน์สูงสุดต่อบริษัทรวมถึงการสอบทานการปฏิบัติตามกฎหมายและระเบียบ
    ข้อบังคับที่เกี่ยวข้องของบริษัท

5.  คณะกรรมการตรวจสอบได้เข้าร่วมประชุมการประชุมสามัญผู้ถือหุ้น ประจำปี 2549
    เพื่อชี้แจงในเรื่องที่เกี่ยวกับคณะกรรมการตรวจสอบ และการเสนอแต่งตั้งผู้สอบบัญชี
    โดยประธานคณะกรรมการตรวจสอบเป็นผู้รับมอบฉันทะจากผู้ถือหุ้นที่ไม่สามารถเข้าร่วมประชุมได้ในการเข้าร่วมประชุมและออกเสียงลงคะแนนตามหนังสือมอบฉันทะของผู้ถือหุ้น

6.  คณะกรรมการตรวจสอบได้เสนอต่อคณะกรรมการบริษัทให้พิจารณาเสนอแต่งตั้ง
    นางสาวศิราภรณ์ เอื้ออนันต์กุล หรือ นายณรงค์ พันตาวงษ์ หรือ นายศุภชัย ปัญญาวัฒโน แห่ง
    บริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทประจำปี 2550
    โดยกำหนดค่าสอบบัญชีเป็นจำนวนเงิน 1,900,000.-บาท
    เพื่อนำเสนอที่ประชุมผู้ถือหุ้นพิจารณาอนุมัติ

คณะกรรมการตรวจสอบได้ปฏิบัติงานที่ได้รับมอบหมายอย่างรอบคอบ ด้วยความรู้ ความสามารถ
และความเป็นอิสระโดยไม่มีข้อจำกัดในการได้รับข้อมูล ตลอดจนให้คำแนะนำในเรื่องต่าง ๆ
ที่เกี่ยวข้องซึ่งได้รับความร่วมมือเป็นอย่างดีจากผู้บริหารของบริษัท ผู้ตรวจสอบภายใน
และผู้สอบบัญชีของบริษัท และคณะกรรมการตรวจสอบได้ติดตามการดำเนินงานของบริษัทในปี 2549
ตามขอบเขตอำนาจหน้าที่ ความรับผิดชอบและมีความเห็นว่าบริษัทได้จัดทำงบการเงินอย่างถูกต้อง
มีการปฏิบัติตามมาตรฐานบัญชีที่รับรองโดยทั่วไปส่งผลให้รายงานการเงินมีความถูกต้องตามที่ควรในสาระสำคัญ
และเชื่อถือได้ มีการเปิดเผยข้อมูลรายการที่เกี่ยวโยงกัน
หรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีการมอบอำนาจและอนุมัติให้ดำเนินงานอย่างมีขั้นตอนตามหลักเกณฑ์ที่กำหนดไว้เป็นไปตามระบบการควบคุมภายในที่ดีมีความเพียงพอและเหมาะสมไม่มีข้อบกพร่องที่เป็นสาระสำคัญ
รวมทั้งมีการบริหารความเสี่ยงที่เหมาะสมกับสภาพธุรกิจ และปฏิบัติตามกฎหมาย
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องอื่น ๆ อย่างถูกต้องครบถ้วน

  (นายวิฑูร เตชะทัศนสุนทร)

  ประธานกรรมการตรวจสอบ